

**OM HANSKER**

Når det foreligger håndeksem, vil det som regel være til god nytt å beskytte hendene med forskjellige hansker, avhengig av arbeidsoperasjonene.

Bomullsvanter og eventuelt tøyvanter skal bare brukes ved tørt arbeid for å forhindre ren mekanisk skade på huden. Bomullsvanter (som fås på apotek) gjør også god nytte med å holde salver på plass og hindre tilgrising.

Gummihansker bør unngås pga faren for utvikling av gummiallergi hos en person som allerede har skadet hud. I stedet bør bare brukes plasthansker (vinylhansker) som ikke er allergifremkallende og fås på apotek. Disse hanskene svarer omtrent til vanlige gummihansker, men er kanskje litt stivere når de er kalde.

Lærhansker. Skal arbeid gjøres som belaster huden mye, bør man bruke tykkere lærhansker. Generelt er det bedre å vaske og belaste hansker enn en skadet hud, der selv vanlig vann av og til vil irritere.

Noen pasienter som plages med håndsvette, behøver å skifte hansker ofte. Hansker der det er kommet kjemiske stoffer inn, eller som det er gått hull på, må ikke brukes, idet kjemiske stoffer som blir liggende på huden rett under hansken over lengre tid, vil kunne gi en forsterket allergi/irritasjonsvirkning. Hansker som brukes til løsemidler bør skiftes ofte, fordi løsemidler og kjemikalier som er oppløst i disse, vil kunne trenge gjennom hanskene etter relativt få gangers bruk.

Hudavdelingen SUS april 2016 BS